**Narva Linnavalitsuse**

**Arhitektuuri- ja Linnaplaneerimise Amet**

**kuulutab välja konkursi**

**PEAARHITEKTI**

**ametikohale**

Ametikoha põhieesmärk on linnaruumi üldise arhitektuurse ilme ja avaliku ruumi kujundamine;

linna arhitektuuri-, projekteerimis- ja planeerimisalase töö juhtimine, korraldamine ja koordineerimine;

arhitektuuri ja planeerimise osakonna juhtimine.

**Peaarhitekti peamisteks tööülesanneteks on:**

1. Arhitektuuri- ja planeerimise osakonna juhtimine, sh:
* Üldplaneeringu 2035+ koostamise, ülevaatamise ja elluviimise tagamine.
* Planeeringukontseptsioonide, miljööväärtuste, arhitektuursete ja linnakujunduslike põhiprintsiipide väljatöötamise ning planeerimisalase töö korraldamine.
* Projekteerimistingimuste koostamise korraldamine.
* Ehitus- ja kasutuslubade väljastamiseks vms esitatud ehitusprojektide, nende muudatuste jm kooskõlastamine.
* Linna kunstilise kujundamise põhimõtete väljatöötamise ja kujundustööde koordineerimine ja kooskõlastamine.
* Muinsus- ja keskkonnakaitse tegevuse korraldamine linna territooriumil.
* Linnavalitsuse ja linnavolikogu otsuste eelnõude koostamine, nende esitamine vastuvõtmiseks ning ettekandmine halduskogu istungitel.
* Arhitektuuri- ja planeerimise osakonna töö üldine korraldamine.
1. Linna objektide ja avaliku ruumi arhitektuurivõistluste korraldamise suunamine, võistlustingimuste koostamise ja võistluste läbiviimise korraldamine ning võistluste žüriides osalemine.
2. Linna projekteerimis-, planeerimis- ja ehitusalaste eeskirjade ja normdokumentide väljatöötamisel osalemine, ettepanekute tegemine normdokumentide kehtestamiseks, muutmiseks ja tühistamiseks.
3. Linnavalitsuse ja linnavolikogu poolt moodustatud komisjonide töös osalemine.
4. Ameti direktori asendamine

**Nõudmised kandidaadile:**

* erialane (arhitektuur) Eestis tunnustatud akadeemiline kõrgharidus (vähemalt magistrikraad, MA)
* vähemalt kolmeaastane erialase töö kogemus
* eesti keele oskus C1-tasemel
* vene keele oskus vähemalt suhtlustasemel
* inglise keele oskus suhtlustasemel
* vastavus avaliku teenistuse seadusega ametnikule esitatavatele nõuetele
* hea juhtimisoskus, koostöövõimekus ja hea suhtlemisoskus
* suutlikkus iseseisvalt vastu võtta otsuseid

**Ametikoht pakub:**

* huvitavat ja pingelist tööd vastuolulises suure arengupotentsiaaliga omavalitsuses
* võimalust Eesti oludes ainulaadseks väljakutseks
* enesetäiendamise võimalust
* sõbralikku meeskonda
* kaasaegseid töötingimusi
* väljastpoolt Narvat tulijale munitsipaalkorteri kasutamise võimalust

**Kandideerimiseks esitada:**

* elulookirjeldus (CV) ja kinnitusega avaliku teenistuse seaduses sätestatud teenistusse astumiseks nõuetele vastamisest.
* haridust tõendava dokumendi koopia
* motivatsioonikiri (maks. 0,5 lk)
* essee visioonist, mida soovid peaarhitektina ellu viia (prioriteedid linnaruumis, ülesanded mida täita soovid jms) (maks. 2 lk)
* portfoolio teostatud töödest (4-6 tööd)

**Tööle asumise aeg:** 01.oktoober 2020 või esimesel võimalusel

CV ja lisad märkega **„PEAARHITEKT”** palume saata **hiljemalt 7. augustiks 2020**

Narva Linnavalitsuse Arhitektuuri- ja Linnaplaneerimise Ametile aadressil Peetri plats 5, 20308 Narva

või e-posti aadressil: karin.uustallo@narva.ee